RAPPORT FRA KOMMISSIONEN TIL EUROPA-PARLAMENTET OG RÅDET om udgifterne for EUGFL, Garantisektionen - Alarmsystemet nr 2/2004

1. DEN GENERELLE UDVIKLING I DE MÅNEDLIGE UDGIFTER

Nedenstående tabeller viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra den 16. oktober til den 31. december 2003.

1.1. Underudgiftsområde 1a: Del af politikområde 05 (Landbrug), 11 (Fiskeri) og 17 Sundhed og forbrugerbeskyttelse)

1.2.

>TABELPOSITION>

1.3. Underudgiftsområde 1b: Politikområde 05 (Landbrug) - Landdistrikternes udvikling (artikel 05 04 01)

1.4.

>TABELPOSITION>

2. FORELØBIGT BEVILLINGSFORBRUG

Nedenstående tabel viser det foreløbige bevillingsforbrug i de første to måneder af regnskabsåret 2004:

>REFERENCE TIL EN GRAFIK>

3. KOMMENTARER

3.1. Bevillingsforbruget for februar 2004

Bevillingsforbruget for budgettets udgiftsområde 1 for februar 2004 (medlemsstaternes udgifter fra 16. oktober til 31. december 2003) andrager 23 933,6 io. EUR, dvs. 59,3 % af bevillingerne. Udgifterne ligger

- 240,8 mio. EUR over indikatoren for underudgiftsområde 1a og

- 264,0 mio. EUR under indikatoren for underudgiftsområde 1b.

3.2. Valutafaktorer

Dollarens vekselkurs over for euroen

De ovenfor nævnte udgifter er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især korn og sukker, og for nogle former for intern støtte, såsom bomuldsstøtten, afhænger udgifterne af udviklingen i dollarkursen.

I overensstemmelse med Rådets forordning om budgetdisciplin (Rådets forordning (EF) nr. 2040/2000 af 26. september 2000) blev ændringsskrivelsen til landbrugsbudgettet for 2004 udarbejdet på grundlag af den gennemsnitlige dollarkurs for juli, august og september 2003, dvs. 1 EUR = 1,12 $. I perioden fra den 1. august til den 31. december 2003 var den gennemsnitlige dollarkurs 1 EUR = 1,16 $, dvs. en smule højere end den kurs, der lå til grund for opstillingen af budgettet.

3.3. Markedsfaktorer

Underudgiftsområde 1a

For underudgiftsområde 1a ligger gennemførelsestempoet over indikatoren for den animalske sektor, mens det ligger under indikatoren for den vegetabilske sektor. For den vegetabilske sektors vedkommende er dette underforbrug først og fremmest forbundet med sukker, spindplanter og andre vegetabilske produkter/foranstaltninger. For de animalske produkters vedkommende skyldes dette overforbrug oksekød og fårekød. Dette giver anledning til følgende kommentarer:

Artikel 05 02 05: Sukker // Afvigelse: -221 mio. EUR (-12,9 %)

// (udgifter: 332 mio. EUR)

(indikator: 553 mio. EUR)

Dette underforbrug i forhold til indikatoren skyldes den nedsatte mængde sukker, der er eksporteret med restitutioner, nemlig 69 % af den forventede eksportmængde på nuværende tidspunkt.

Artikel 05 02 06: Olivenolie // Afvigelse: + 84 mio. EUR (+3,5 %)

// (udgifter: 1 707 mio. EUR)

(indikator: 1 623 mio. EUR)

Dette overforbrug skyldes det øgede tempo i udbetalingen af forskud på produktionsstøtten for olivenolie i forhold til indikatoren. Situationen forventes at normalisere sig i løbet af de kommende måneder på grundlag af de maksimale forudfastsatte mængder olivenolie, der forventes støttet under denne foranstaltning.

Artikel 05 02 07: Spindplanter // Afvigelse: -49 mio. EUR (-5,6 %)

// (udgifter: 483 mio. EUR)

(indikator: 532 mio. EUR)

Dette underforbrug skyldes det nedsatte tempo i udbetalingen af forskud på støtten til bomuld i forhold til indikatoren. Situationen forventes at normalisere sig i løbet af de kommende måneder på grundlag af de maksimale forudfastsatte mængder bomuld, der forventes støttet under denne foranstaltning.

Artikel 05 02 11: Andre vegetabilske produkter/foranstaltninger // Afvigelse: -44 mio. EUR (-5,7 %)

// (udgifter: 176 mio. EUR)

(indikator: 220 mio. EUR)

Dette underforbrug skyldes det nedsatte tempo i udbetalingen af forskud på støtten til tørret foder i forhold til indikatoren. Situationen, når det gælder betalinger inden for denne ordning, forventes at være midlertidig.

Artikel 05 03 01: Mælk og mejeriprodukter // Afvigelse: -112 mio. EUR (-4,0 %)

// (udgifter: 532 mio. EUR)

(indikator: 644 mio. EUR)

Dette underforbrug skyldes hovedsagelig Italiens betaling af det første årlige afdrag på sin udestående gæld i forbindelse med tillægsafgiften for mælk på grundlag af Rådets beslutning af 16. juli 2003 (2003/530/EF). Denne betaling resulterer i en nedsættelse af udgifterne til de øvrige foranstaltninger i mælkesektoren og påvirker således gennemførelsen af den relevante budgetartikel som helhed.

Artikel 05 03 02: Oksekød // Afvigelse: + 221 mio. EUR (+2,8 %)

// (udgifter: 2 499 mio. EUR)

(indikator: 2 278 mio. EUR)

Efter sommertørken i nogle medlemsstater vedtog Kommissionen forordning (EF) nr. 1621/03 af 16. september 2003, der tillader udbetaling af forskud på oksekødspræmierne for 2003 i regnskabsåret 2003 i stedet for 2004. Medlemsstaterne opretholdt et accelereret tempo i udbetalingen af disse præmier med starten på det nye regnskabsår, således som dette overforbrug bevidner, når det sammenholdes med indikatoren for denne artikel i budgettet for 2004. På nuværende tidspunkt anses dette overforbrug for at være midlertidigt.

Artikel 05 03 03: Fårekød og gedekød // Afvigelse: + 463 mio. EUR (+30,3 %)

// (udgifter: 1 159 mio. EUR)

(indikator: 696 mio. EUR)

Efter sommertørken i nogle medlemsstater vedtog Kommissionen forordning (EF) nr. 1621/03 af 16. september 2003, der tillader udbetaling af forskud på fåre- og gedepræmierne for 2003 i regnskabsåret 2003 i stedet for 2004. Medlemsstaterne opretholdt et accelereret tempo i udbetalingen af disse præmier med starten på det nye regnskabsår, således som dette overforbrug bevidner, når det sammenholdes med indikatoren for denne artikel i budgettet for 2004. På nuværende tidspunkt anses dette overforbrug for at være midlertidigt.

4. KONKLUSIONER

Bevillingsgennemførelse pr. 29. februar 2004

Bevillingsforbruget for februar 2004 (medlemsstaternes udgifter fra den 16. oktober til den 31. december 2003) viser et overforbrug for underudgiftsområde 1a. Dette overforbrug vedrører nogle individuelle artikler i budgettet, og på nuværende tidspunkt forventes det at være midlertidigt. Underforbruget for underudgiftsområde 1b giver ikke anledning til kommentarer på nuværende tidspunkt.